Dis net so | strooimeisie
Dis net so
Julie 10, 2016 Julie 19, 2016 / strooimeisie
(Nie gemik op enige spesifieke persoon of insident nie. Net ‘n saamgevlegde gevoel ná ‘n besige dag met terselfdertyd te veel en te min gedagtes, ontdekkings en dinge.)
Om smileys te kry van iemand wat jy voor jou siel weet nie smile nie. Om te dink aan mense en opreg te verlang, terwyl jy seker is dat hulle lánklaas aan jou gedink het. Dis hartseer as mens hoop vir eenvoudige goed – soos ware vriendskap, eerlikheid, opregtheid… net egtheid in die alledaagse dingetjies – maar weet dat daardie goed so skaars is soos ‘n Flake wat nie ge-dip is nie… as dit ooit nog bestaan!
Wat het die sosiale media met ons gedoen? Was die idee met Facebook, slimfone en verskeie middels tot kommunikasie – Whatsapp, Bbm, Snapchat, Messenger, Google-chat… wat ook al nog – nie juis om mense nader aan mekaar te bring nie? Ons sit vandag letterlik aan mekaar se vingerpunte, maar nogtans is ons besig om voeling te verloor met dit wat eg is. En ons jok. Konstant. Oor dinge wat goed en mooi is, goed wat ons kwaad maak… en ons sê ons het kontak met mekaar, ons gesels kort-kort… maar eintlik het ons nie ‘n clue nie. Ons wil nie eerlik wees nie, ons wil nie wys wat regtig in ons aangaan nie en… wil ons dit regtig van ander ontvang?
Ons het eintlik, ten spyte van als, heeltemal kontak verloor. Met mekaar, ja. Maar ook met onsself.
Dís flippen sad!
Eerlikwaar? Ek is gatvol vir spoke wat my jaag. Ek is moeg vir ander se foute wat my probleme word. Ek is nie lus vir môre by die werk nie en my swottings vreet ‘n gat in my kop; laat my voel soos die onnoselste mens op aarde. Blykbaar moet dit so wees; ek dink dis simpel. Ek begeer behoorlike uitdagings. Real-life goed wat my dwing om strategies te dink en probleme kreatief op te los… Ek mis vriende wat ek nie meer het nie, plekke waar ek nog nooit was nie en dinge wat ek nog nooit gedoen het nie. Dis vreemd. En ek mis jou. Onbeskryflik baie.
So… regtig nou… hoe gaan dit met jou?
8 thoughts on “Dis net so”
Julie 11, 2016 om 08:19
Ja, ons is besig om verskriklik te vereensaam. Mooi geskryf, dankie. Jy het regtig ‘n fantastiese talent.
Julie 11, 2016 om 08:24
Julie 11, 2016 om 10:54
,Ek het ‘n dak oor my kop en daar is kos in die kas, en ek hoef nie meer my siel te verkoop vir geld nie so dit gaan baie goed dankie. en hier is ‘n rerige smily vir jou, een uit die hart 😉
Julie 11, 2016 om 10:58
Rêrige smiley aanvaar! Baie dankie!
Julie 13, 2016 om 20:14
Soms mis ek ook daardie mense wat ek nog moet ontmoet, dis nie ‘n lekker plek emosioneel nie. Gelukkig gaan dit verby
Julie 13, 2016 om 20:19
Soms wens ek dat ek die moed gehad het om self net vir mense te sê, “hey – ek verlang na jou en dis crap dat jy verdwyn het”. Maar my moed is net nie genoeg daarvoor nie. Dis altyd daai vraag van wat as hulle vir my lag of impliseer dat hulle nie dieselfde voel nie?
Julie 13, 2016 om 20:34
Ek het met tyd geleer om meer verbaal te wees, ek sukkel met my ouers, maar dis makliker met my vriendinne, kinders en my man. Take the plunge x
Julie 13, 2016 om 20:45
Ek mag dalk net…